cyanic-selkie/wikianc huggingface dataset:
Eurosong 2016.
Eurosong 2016. bio je 61. izdanje Eurosonga. Održan je u Ericsson Globeu u Stockholmu (Švedska) zahvaljujući pobjedi Månsa Zelmerlöwa na Eurosongu 2015. u Beču (Austrija) s pjesmom "Heroes". Ovo je bio treći put da se takmičenje održalo u Stockholmu; takmičenja 1975. i 2000. održana su u ovom gradu, s tim da je takmičenje 2000. također održano u Globeu. Polufinalne večeri održane su 10. i 12. maja, dok je finalna večer održana 14. maja. Voditelji sve tri večeri bili su Måns Zelmerlöw i Petra Mede.
Pobijedila je ukrajinska predstavnica Jamala s pjesmom "1944". Ovo je druga pobjeda Ukrajine nakon Ruslaninog uspjeha na Eurosongu 2004. Ovo je bilo prvo takmičenje od uvođenja profesionalnog žirija 2009. na kojem je sveukupnim pobjednikom proglašena pjesma koja nije pobijedila ni po glasovima žirija ni po glasovima publike; plasirala se na 2. mjesto po rezultatima oba glasanja. Glasove žirija osvojila je australska predstavnica Dami Im s pjesmom "Sound of Silence", dok je glasove publike osvojio ruski predstavnik Sergej Lazarev s pjesmom "You Are the Only One". Ovo je prva pobjednička pjesma koja sadrži stihove na krimskotatarskom.
Na takmičenju su učestvovale 42 zemlje. Nakon odsustva s nedavnih takmičenja, vratile su se Bosna i Hercegovina, Bugarska, Hrvatska i Ukrajina, dok se vratila i Australija koja je bila poseban gost na Eurosongu 2015. Portugal se povukao s takmičenja jer im nacionalni emiter nije dovoljno promovirao muzički sadržaj, dok se Rumunija morala povući s takmičenja zbog duga Evropskoj radiodifuzijskoj uniji (EBU-u). Ovo je bio prvi put od 1975. da se značajno promijeni sistem glasanja i to na sljedeći način: prvo su predstavljeni rezultati samo nacionalnog žirija svake države (s tim da se umjesto čitanja 8, 10 i 12 bodova, čitalo samo 12 bodova), a nakon toga su, obrnutim redoslijedom, predstavljeni rezultati publike iz svih zemalja učesnica.
Mjesto održavanja
mini|lijevo|250px|Ericsson Globe u Stockholmu (Švedska), mjesto održavanja Eurosonga 2016.
Faza nadmetanja
Dana 24. maja, odmah nakon švedske pobjede na Eurosongu 2015, Sveriges Television (SVT) najavio je da im je Tele2 Arena u Stockholmu prvi izbor za mjesto održavanja Eurosonga 2016. Međutim, pozvani su drugi gradovi i arene, te su svi oni koji su htjeli predati aplikacijsku ponudu SVT-u mogli to učiniti u roku od 3 sedmice.
Dana 1. juna, SVT je objavio sljedeće zahtjeve koje zainteresovane dvorane i gradovi moraju ispoštovati kako bi bili domaćin takmičenja: Očekivalo se da će SVT sredinom ljeta objaviti gdje će se takmičenje održati, što je i uradio 8. jula izabravši Ericsson Globe.
Legenda Izabrano mjesto održavanja
Format
Preliminarne datume održavanja takmičenja objavili su šefovi delegacije 16. marta 2015. u Beču. Odlučeno je da će se polufinala održati 10. i 12. maja, a finale 14. maja 2016. Bilo je moguće da se datumi promijene zavisno od SVT-a, ali su kasnije potvrđeni kad je objavljeno da je Stockholm odabran za grada domaćina.
Godine 2014, Evropska radiodifuzijska unija (EBU) i Azijskopacifička difuzijska unija (ABU) vodili su razgovore oko gostovanja izvođača s televizijskog takmičenja u pjevaju kojeg organizira ABU. Dana 16. jula 2015. EBU je potvrdio da razmatra o prijedlogu o kojem se raspravljalo na generalnoj skupštini ABU-a prethodne godine.
Dana 9. septembra 2015. SVT je predložio da se vrijeme početka takmičenja pomjeri sa 21:00 CEST na 20:00 CEST tvrdeći da bi se ovim promoviralo gledanje takmičenja s porodicom, pogotovo u istočnoj Evropi gdje takmičenje zna trajati do kasnih noćnih sati. Međutim, EBU je 28. oktobra objavio službena pravila takmičenja u kojima je navedeno da se vrijeme početka neće promijeniti.
Dana 23. septembra, EBU je objavio da će prikazati produžene klipove sa proba svih šest numera koje su se automatski kvalificirale u finale ("Velika petorka" i Švedska) umjesto da koriste klipove iz službenih videozapisa kao što je to ranije rađeno.
Dana 26. oktobra, SVT i EBU objavili su ključne osobe zadužene za takmičenje. Izvršni producenti bili su Johan Bernhagen i Martin Österdahl, dok je šef produkcije bio Tobias Åberg. Tri emisije uživo režirao je Sven Stojanović, a producent takmičenja bio je Christer Björkman, koji je ujedno šef švedske delegacije.
Novi sistem glasanja
Dana 18. februara 2016. EBU je objavio da će glasanje po prvi put dobiti značajne promjene nakon Eurosonga 1975. Prema novom sistemu, koji se temelji na sistemu glasanja Melodifestivalena, svaka zemlja dodjeljivat će po dva skupa od 1 do 8, 10 i 12 bodova; jedan skup sastojat će se od glasova profesionalnih žirija, a drugi od glasova publike. Nakon što publika dā svoje glasove, prikazat će se glasovi profesionalnih žirija. Umjesto da se na ekranu prikažu bodovi od 1 do 7, ove godine prikazat će se od 1 do 8 i "velikih" 10 bodova, te će nacionalni glasnogovornik objaviti jedino državu koja je dobila 12 bodova. Nakon što se prikažu svi glasovi profesionalnih žirija, glasovi publike iz svih zemalja učesnica spojit će se tako da će svaka pjesma dobiti dodatan broj bodova proporcionalan udjelu glasova publike. Bodovi će se brzo dodati onim zemljama koje se plasiraju između 11. i 26. mjesta prema glasovima publike, tako da će se voditelji zadržati samo na rezultatima zemalja koje su se plasirale među prvih 10. Novi sistem glasanja koristio se u objema polufinalnim večerima s tim da su se, kao i ranije, rezultati pročitali nasumično.
Budući da novi sistem glasanja daje jednaku vrijednost glasovima žirija i publike, ne mogu se koristiti rezultati nacionalnih žirija i publike u slučaju da dođe do pogrešnih rezultata. Ako zemlja ne može dostaviti važeće rezultate glasova žirija i publike, zamijenit će se izračunavanjem rezultata žirija i publike prethodno izabrane grupe zemalja koje je referentna grupa takmičenja odobrila. Kritiku novog sistema glasanja uputio je direktor sanmarinske radiotelevizije, Carlo Romeo, rekavši da novi sistem umanjuje prikaz sanmarinskih i drugih glasova mikrodržava jer San Marino jedino koristi glasove žirija. EBU-u je uputio kritiku jer ih nisu kontaktirali prije donošenja odluke o novom sistemu glasanja.
Drugi događaji
Dana 14. marta 2016. EBU je objavio da će Tele2 Arena u Stockholmu biti domaćin događaja Eurovision The Party koji je održan u isto vrijeme kad i finale takmičenja, tj. 14. maja. Ovo je omogućilo obožavateljima takmičenja da finale prate na velikom ekranu, vide sadržaj iz bekstejdža poput ekskluzivnih intervijua. Vodila ga je Sanna Nielsen. Gina Dirawi objavila je rezultate švedskog žirija s ovog događaja. Održani su tulumi prije i poslije takmičenja na kojima su se pojavili prethodni pobjednici takmičenja poput Carole i Loreen. Izvršni producent takmičenja, Johan Bernhagen, izjavio je da ovaj događaj nadopunjava slične koje se održavaju u Eurovision Villageu i EuroClubu i da se nada da će Eurovision The Party postati godišnja manifestacija u gradu domaćinu takmičenja.
Voditelji
mini|Voditelji Eurosonga 2016. bili su [[Måns Zelmerlöw i Petra Mede.]] Nakon pobjede na Eurosongu 2015, Måns Zelmerlöw izrazio je želju da vodi naredni Eurosong. Ranije je vodio Melodifestivalen 2010. i SVT-ovu emisiju Allsång på Skansen. Christer Björkman je 25. maja za švedske novine Expressen izjavio da su potencijalni kandidati za voditelje Gina Dirawi, Petra Mede i Sanna Nielsen. Dana 1. juna, novine su objavile da SVT razmatra da Dolph Lundgren vodi emisiju sa Zelmerlöwom. Dana 19. augusta, Expressen je izvijestio da su Mede i Zelmerlöw bili prvi izbor za voditelje takmičenja. Na konferenciji za novinare 14. decembra, SVT je potvrdio da će voditelji takmičenja biti Måns Zelmerlöw i Petra Mede.
Voditelji konferencije za novinare bili su Jovan Radomir i Catarina Rolfsdotter-Jansson. Dana 8. maja 2016. duo je također komentirao na događaju crvenog tepiha ispred Kraljevske palače u Stockholmu, neposredno prije službenog koktela dobrodošlice u Gradskoj vijećnici Stockholma.
Žrijeb za polufinale
Žrijeb za polufinale održan je 25. januara 2016. u Gradskoj vijećnici Stockholma, a vodili su ga Alexandra Pascalidou i Jovan Radomir. Prvi dio žrijeba odlučio je u kojem će polufinalu "Velika petorka" i Švedska moći glasati. U drugom dijelu žrijeba, odlučeno je u kojoj će polovini svaka zemlja učestvovati, s tim da će producenti kasnije odrediti tačan redoslijed takmičenja. EBU je prvobitno najavio da će se tačan redoslijed takmičenja znati 5. aprila; međutim, datum je odgođen na 8. april zbog nepoznatog razloga. U prvom polufinalu učestvovalo je 18 zemalja, dok je prvobitno planirano da njih 19 učestvuje u drugom; međutim, 22. aprila ovaj broj je smanjen na 18 zemalja jer se Rumunija morala povući s takmičenja. U finalu će učestvovati 26 zemalja, odnosno 20 zemalja koje su se plasirale u polufinalima, "Velika petorka" i Švedska.
Polufinalisti su bili podijeljeni u 6 šešira koje je EBU objavio 21. januara, formiranih na osnovu historijata razmjene bodova koje je izračunao Digame, službeni partner takmičenja. Izvlačenje iz različitih šešira smanjuje šanse da će doći do "komšijskog glasanja" i povećava neizvjesnost u polufinalima. EBU je odobrio zahtjeve švedskog i njemačkog emitera koji su zatražili da Švedska nastupa i glasa u prvom, a Njemačka u drugom polufinalu.
Doberman
thumb|Doberman Doberman pinčer je rasa domaćeg psa, vrste pinčer, porijeklom iz Njemačke. Često se koristi kao pas čuvar, ali i kao službeni pas u policiji, vojsci i u nekim sigurnosnim agencijama, zbog njegovog temperamenta, inteligencije i snage. Takođe je odličan porodičan pas zbog smirenosti i odanosti svojoj porodici i vlasniku.
Eurosong 2016.
Činovi
mini|150px|Justin Timberlake izveo je pjesmu "[[Can't Stop the Feeling!"]] Dana 1. maja 2016. objavljeno je da će čin otvaranja prvog polufinala biti Zelmerlöwa izvedba pjesme "Heroes", dok će čin otvaranja drugog polufinala biti komični mjuzikl Mathesona Bayleyja pod nazivom "That's Eurovision" (doslovno "To je Eurovizija") u izvedbi Zelmerlöwa i Petre Mede. Slično početnim ceremonijama počev od Eurosonga 2013, potvrđeno je da će čin otvaranja finala također biti parada zastava finalista. Tematika čina bila je počast švedskom modnom dizajnu i dance-muzici. Učesnici su predstavljeni tako što su zastave finalista projektirane na modele koji su hodali po modnoj pisti obučeni u 26 haljina koje je dizajnirala Bea Szenfeld. Činovi u pauzi oba polufinala bili su skečevi u koreografiji Fredrika Rydmana: "The Grey People" (doslovno "Sivi ljudi") u prvom polufinalu i "Man Meets Machine" (doslovno "Čovjek upoznaje mašinu").
Doberman
Historija
Doberman pinčer je relativno mlada rasa psa, uzgojen je krajem 19. stoljeća od strane Friedricha Louisa Dobermanna. Friedrich L. Dobermann je bio poreznik, policajac i noćni čuvar, zato je njemu trebao inteligentan, hrabar i neustrašiv pas, koji bi sa njim radio u službi. On je dugogodinšnjom selekcijom i križanjem pinčera, ovčara, mastifa, lovačkih kerova i drugih radnih pasa dobio rasu koju znamo danas. Poslije njegove smrti uzgoj rase su nastavili Oto Geler i Filip Grining.
Eurosong 2016.
Činovi
Dana 9. maja, EBU je objavio da će jedan od činova u pauzi biti svjetska premijera nastupa uživo pjesama "Can't Stop the Feeling" i "Rock Your Body" Justina Timberlakea. Bio je prva "globalna megazvijezda" da nastupa u jednom od činova u pauzi. Također je izveden i skeč pod nazivom "Love Love Peace Peace" (doslovno "Ljubav ljubav mir mir") koji je zapravo mješavina prethodnih pjesama s Eurosonga u kojem su se pojavili Charlotte Perrelli, Lordi i Alexander Rybak, pobjednici Eurosonga 1999, 2006 i 2009. Bio je i skeč s Lyndom Woodruff, koju je glumila Sarah Dawn Finer, a Zelmerlöw je izveo pjesme "Heroes" i "Fire in the Rain" s njegovog najnovijeg albuma Perfectly Damaged.
Doberman
Historija
Davne 1921. godine osnovan je američki klub Doberman Pinschera te je već godinu dana nakon toga prihvaćen standard ove pasmine koji je definisan u zemlji porijekla, u Njemačkoj. Punopravno priznanje od strane FCI-a usljedilo je 1955. godine dok je AKC (American Kennel Club) ovu pasminu priznao još 1908. godine. thumb|Prvi standarni Doberman
Eurosong 2016.
Činovi
Timerlakeova izvedba nije bila prikazana na Logo TV-u u SAD-u. Izvršni nadzornik takmičenja, Jon Ola Sand, objasnio je u interviju za britanske novine The Guardian, da nastup nisu mogli prikazati zbog problema s autorskim pravima, te je umjesto izvedbe prikazan skeč "The Grey People" s prve polufinalne večeri.
Zemlje učesnice
mini|{{legend|#D40000|Učestvovale u prvom polufinalu}} {{legend|#FFAAAA|Automatski se kvalificirale u finale, ali su mogle glasati u prvom polufinalu}} {{legend|#000080|Učestvovale u drugom polufinalu}} {{legend|#99CCFF|Automatski se kvalificirale u finale, ali su mogle glasati u drugom polufinalu}} Zainteresovani učesnici mogli su se prijaviti do 15. septembra 2015, a iz takmičenja su se mogli povući do 10. oktobra 2015. bez da snose bilo kakve finansijske sankcije. EBU je prvobitno objavio da će 43 zemlje učestvovati na takmičenju, što je bio identičan broj učesnika kao 2008. i 2011. Međutim, Rumunija se morala povući s takmičenja 22. aprila 2016, što je smanjilo broj učesnika na 42.
Doberman
Izgled
thumb|Doberman bez kupiranih ušiju Doberman ima jako karakterističan izgled za pinčere. Ima izduženu i usku lobanju, duge i tanke noge, "kockast" trup. Visina mužjaka je od 71 cm do 76 cm. A ženki 65 cm do 70 cm. Prosječna težina mužjaka je oko 40 kilograma, a ženki 32 do 36 kilograma.
Eurosong 2016.
Zemlje učesnice
Na ovogodišnje takmičenje vratile su se Bosna i Hercegovina (nakon trogodišnjeg odsustva), Bugarska i Hrvatska (nakon dvogodišnjeg odsustva) i Ukrajina (nakon jednogodišnjeg odsustva). Nakon gostovanja na Eurosongu 2015, Australija je ponovo pozvana da učestvuje u ovogodišnjem takmičenju jer je njihov nacionalni emiter, SBS, pridruženi član Evropske radiodifuzijske unije. Međutim, za razliku od prethodne godine kad se automatski kvalificirala u finale i imala pravo glasanja tokom sve tri večeri, ove godine nastupala je u drugom polufinalu i imala pravo glasanja tokom te i finalne večeri. Portugal se povukao s takmičenja navodeći da im se nacionalni emiter nije dovoljno potrudio promovirati muzičke medije i da im je proces odabira predstavnika za Eurosong loše urađen. Rumunija se morala povući s takmičenja 22. aprila 2016. zbog dugova u iznosu od 16 miliona švicarskih franaka.
Izvođači koji su učestvovali ranije
Sedam izvođača vratilo se na takmičenje. Deen je ranije predstavljao Bosnu i Hercegovinu na Eurosongu 2004. s pjesmom "In The Disco" koja mu je donijela 9. mjesto u finalu. Kaliopi je ranije predstavljala Makedoniju na Eurosongu 2012. s pjesmom "Crno i belo" koja joj je donijela 13. mjesto u finalu. Također je trebala predstavljati Makedoniju na Eurosongu 1996. s pjesmom "Samo ti", ali nije prošla kvalifikacijsku rundu. Poli Genova je predstavljala Bugarsku na Eurosongu 2011. s pjesmom "Na inat" koja joj je donijela 12. mjesto u drugom polufinalu. Bojan Jovović, član grupe Highway, ranije je predstavljao Srbiju i Crnu Goru kao član grupe No Name na Eurosongu 2005. s pjesmom "Zauvijek moja" koja im je donijela 7. mjesto u finalu. Ira Losco je ranije predstavljala Maltu na Eurosongu 2002. s pjesmom "7th Wonder" koja joj je donijela 2. mjesto u finalu. Donny Montell je predstavljao Litvaniju na Eurosongu 2012. s pjesmom "Love Is Blind" koja mu je donijela 14. mjesto. Greta Salóme i Jónsi predstavljali su Island na Eurosongu 2012. s pjesmom "Never Forget" koja im je donijela 20. mjesto u finalu.
Doberman
Dlaka
Doberman pinčer ima kratku dlaku, koja dolazi u dvije standardne boje, crna sa paležom, i smeđa sa paležom. Također postoji "plava" ili "metalik" varijanta, ali nisu priznati od strane svih kinoloških saveza.
Eurosong 2016.
Prvo polufinale
U prvom polufinalu nastupalo je 18 država. Glasati su također mogle Francuska, Španija i Švedska. Istaknute su države koje su se kvalificirale u finale.
Drugo polufinale
U drugom polufinalu nastupalo je 18 država. Glasati su također mogle Njemačka, Italija i Ujedinjeno Kraljevstvo. Planirano je da u drugom polufinalu nastupa i Rumunija, ali se morala povući zbog dugova tako da su sve države koje su trebale nastupati 13. pa nadalje pomjerene za jedno mjesto. Istaknute su države koje su se kvalificirale u finale.
Doberman
Modifikacije
Često se u ranim mjesecima života Dobermanu kupiraju uši i rep. To se radi kako bi pas dobio "opasniji" izgled, i to je izgled kakav je zamislio Fridrih L. Doberman, ali nije obavezno jer neke države i Kinološki savezi taj proces smatraju okrutnim i nepotrebnim.
Eurosong 2016.
Finale
Redoslijed finala predstavljen je nakon što je završena konferencija za novinare drugog polufinala. Pobjednik je istaknut zlatnom bojom.
Bodovna lista
Podebljane su države koje su dodijelile svih 24 boda (po 12 bodova profesionalnog žirija i publike).
Doberman
Zdravlje
Doberman pinčeri u prosjeku žive od 11 do 13 godina. Najčešće bolesti i poremećaji su kardiomiopatija, Fon Vilebrandova bolest i problemi sa prostatom. Dok su rijeđi hipotireoza, rak i displazija kukova.
Eurosong 2016.
Žiri
Ispod se nalazi sažetak maksimalnih 12 bodova koje je dodijelio profesionalni žiri svake države u prvom polufinalu:
Publika
Ispod se nalazi sažetak maksimalnih 12 bodova koje je dodijelila publika svake države u prvom polufinalu:
Žiri
Ispod se nalazi sažetak maksimalnih 12 bodova koje je dodijelio profesionalni žiri svake države u drugom polufinalu:
Publika
Ispod se nalazi sažetak maksimalnih 12 bodova koje je dodijelila publika svake države u drugom polufinalu:
Žiri
Ispod se nalazi sažetak maksimalnih 12 bodova koje je dodijelio profesionalni žiri svake države u finalu:
Publika
Ispod se nalazi sažetak maksimalnih 12 bodova koje je dodijelila publika svake države u finalu:
Iako nijedna država nije otišla s takmičenja s nula bodova kad se kombiniraju oba niza bodova, Češka je prema glasovima publike dobila nula bodova.
Druge zemlje
Učestvovati u Eurosongu mogu samo one zemlje čiji je nacionalni emiter aktivan član Evropske radiodifuzijske unije i može prenositi takmičenje preko Eurovizijske mreže. EBU je pozvao svih 56 aktivnih članova i pridruženu članicu Australiju, dok je njih 43 potvrdilo da će učestvovati na takmičenju. Maroko, Tunis i još pet zemalja nisu objavili razloge za odbijanje učestvovanja, dok su sljedeće zemlje odbile učestvovati i navele razloge:
Povlačenje Rumunije s takmičenja
Dana 19. aprila 2016. pojavili su se članci govoreći da je rizično hoće li Rumunija učestvovati na takmičenju zbog nakupljenih dugova od januara 2007. u iznosu od 16 miliona švicarskih franaka. Evropska radiodifuzijska unija (EBU) zatražila je da rumunska vlada plati preostali dug najkasnije do 20. aprila ili će biti izbačeni s takmičenja. Dana 22. aprila, EBU je izjavio da, budući da rumunska vlada nije uspjela platiti preostali dug do zadanog roka, rumunski emiter TVR bit će prisiljen da se povuče iz EBU-a, te će se samim time Rumunija također morati povući s takmičenja. Direktorica EBU-a, Ingrid Deltenre, izjavila je sljedeće: "Žao nam je što smo bili prisiljeni da ovo uradimo […] Kontinuirana zaduženost TVR-a ugrožava finansijsku stabilnost samog EBU-a."
Zamjena njemačkog izvođača
Dana 19. novembra 2015, njemački javni emiter Norddeutscher Rundfunk (NDR) objavio je da će Njemačku predstavljati Xavier Naidoo. Međutim, ovaj odabir oštro je kritiziran zbog Xavierovih krajnje desničarskih političkih stavova i upitnih stihova. Na skupu u 2014. održao je govor u kojem je izjavio da Njemački rajh i dalje postoji unutar granica prije Drugog svjetskog rata. Širio je teorije zavjere o napadima 11. septembra 2001. i svjetskoj finansijskoj krizi od 2007. U jednoj od svojih pjesama, Barona Rothschilda nazvao je "Baronom Deadschildom" i "mamlazom". Kontroverze mu je donijela još jedna pjesma, koju je napisao u saradnji s Koolom Savasom, pod nazivom "Wo sind sie jetzt?" (doslovno "Gdje su oni sada?") jer sadrži homofobične stihove i povezuje homoseksualnost s pedofilijom. Između ostalih, odluku su kritizirali njemački političar Johannes Kahrs, koji je odluku nazvao "neopisivom i sramotnom", zadužbina "Amadeu Antonio" i tabloid Bild.
S obzirom na negativnu reakciju javnosti i zbog potrebe da se brzo osmisli novi proces odabira predstavnika, NDR je 21. novembra povukao prijedlog da Xaviera pošalje na takmičenje. ARD-ov koordinator, Thomas Schreiber, izjavio je sljedeće: "Xavier Naidoo je sjajan pjevač i, po mom mišljenju, nije rasist niti homofob. Bilo nam je jasno da će njegova nominacija polarizirati mišljenja javnosti, ali smo baš iznenađeni ovakvom negativnom reakcijom. Eurosong je zabavan događaj u kojem centar pažnje trebaju imati muzika i međusobno razumijevanje Evropljana. Ovo se obilježje mora čuvati pod svaku cijenu."
Glasovi ruskog žirija
Dana 10. maja 2016. EBU je objavio da su dobili prijave mogućeg kršenja pravila nakon što je članica ruskog žirija, Anastasija Stotskaja, prethodnog dana tokom probe prvog polufinala takmičenja, uživo prenosila glasanje ruskog žirija uz pomoć aplikacije Periscope. Na videozapisu mogao se vidjeti član žirija kako ne obraća pažnju na nizozemski nastup, dok je članica žirija, tokom armenskog nastupa, izjavila da će podržati tu zemlju "jer [joj] je muž Armenac". Na videozapisu mogli su se vidjeti članovi žirija na mobitelima kako ne obraćaju pažnju na druge nastupe, te su se letimice mogli vidjeti Stotskajini glasovi i bilješke u kojima je ocjenjivala nastupe. Pravila takmičenja zahtijevaju da svi članovi žirija zasebno ocjenjuju sve nastupe bez da drugim članovima žirija govore za koga će glasati, što ruski žiri jasno nije uradio.
Nakon razgovora s ruskim emiterom Rusija-1 gdje je predloženo da se Stotskaja izbaci iz žirija, EBU je izjavio da će poništiti njene rezultate i da će za finale pronaći zamjenskog člana žirija. Razjasnili su da su rezultati drugih članova žirija važeći. Također su dodali da se prijenos glasanja žirija ne smatra kršenjem pravila uz uslov da se ne smiju prikazivati pojedinačni i/ili kombinirani rezultati žirija. Za Stotskajevu su izjavili da se "ne drži duha takmičenja i da su njeni postupci mogli biti štetni jer je bilo moguće da se slučajno otkriju rezultati glasanja".
Protesti zbog zastava
Dana 29. aprila 2016. EBU je objavio službena pravila o zastavama kako bi se osigurala sigurnost takmičara i obezbijedio apolitički karakter takmičenja. U pravilima se nalazio spisak zabranjenih zastava. Predsjednik autonomne zajednice Baskije, Iñigo Urkullu, i španski ministar vanjskih poslova, José Manuel García-Margallo, protestirali su jer se zastava Baskije nalazila na spisku pored drugih nepriznatih zemalja, prije svega Islamske Države. Pozvali su organizatore takmičenja da ovaj problem isprave. Radiotelevizija Španije (RTVE) također je izrazila zabrinutost i od EBU-a zahtijevala da spisak isprave. EBU je odgovorio rekavši da zastava Baskije nije izričito zabranjena, već je samo primjer zabranjene zastave. Dodali su sljedeće: "Dozvoljene su samo službene nacionalne zastave 42 učesnice, zastave zemalja koje su nedavno učestvovale, službene nacionalne zastave bilo koje članice Ujedinjenih nacija, te da su izričito dozvoljene zastave Evropske unije i zastava duginih boja".
EBU je istog dana objavio zvanično saopćenje da im nije bila namjera stvoriti ovakvu situaciju kad su objavili dokument, te su priznali da nije bilo delikatno objaviti nekoliko zastava organizacija i teritorija budući da je svaka od njih "vrlo različite prirode". Izvinili su se ako su pravila o zastavama bilo koga uvrijedila. EBU je od Ericsson Globea i službenog partnera za prodaju ulaznica AXS-a zatražio da ažuriraju pravila o zastavama tako da ne sadrže primjere zabranjenih zastava.
Dana 6. maja, EBU je objavio još jedno zvanično saopćenje navodeći da su organizatori, nakon razgovora s nekoliko delegacija, odlučili da "popuste službena pravila i da dozvole nacionalne, regionalne i lokalne zastave učesnika" poput zastave Velsa (jer je Joe Woolford, jedan od predstavnika Ujedinjenog Kraljevstva, Velšanin) i zastave Sami naroda (jer je Agnete, predstavnica Norveške, Laponka). EBU je predložio tolerantnija pravila o drugim zastavama koja bi omogućila da se te zastave koriste uz uslov da nosioci zastava ne pokušavaju namjerno ometati kamere. Referentna grupa takmičenja odobrila je ovaj prijedlog.
Zastava Nagornog Karabaha
Uprkos tome što je EBU objavio službena pravila o zastavama u kojima je navedeno da su dozvoljene jedino "nacionalne, regionalne i lokalne zastave učesnika" i zabranivši zastavu Nagornog Karabaha, tokom rezimiranja glasanja prvog polufinala 10. maja, u green roomu je snimljena armenska izvođačica Iveta Mukučjan kako drži spomenutu zastavu. Ovo su osudili azerbejdžanski mediji. Situacija se eskalirala tokom konferencije za novinare prvog polufinala kad je azerbejdžanski novinar kritizirao armensku delegaciju i EBU jer su dozvolili da se zastava prikaže. Švedski tabloid Aftonbladet pitao je Mukučjan o incidentu, a ona je izjavila: "Moje su misli s domovinom. Želim mira svuda." Azerbejdžanska izvođačica Samra Rahimli komentirala je rekavši: "Eurosong je takmičenje o pjevanju i sve je o muzici".
Dana 11. maja, EBU i referentna grupa takmičenja objavili su zajedničku saopćenje oštro osuđujući Mukučjanine postupke dodavši da su "štetni" ukupnom ugledu takmičenja. Referentna grupa sankcionirala je armenskog emitera (AMPTV) navodeći da su prekršili pravilo prema kojem "nisu dozvoljene poruke koje promoviraju organizacije, institucije, političke i druge povode". Referentna grupa napomenula je da bi daljnje kršenje pravila moglo dovesti do diskvalifikacije s ovog, ili s budućih takmičenja. Glasnogovornik azerbejdžanskog ministarstva vanjskih poslova, Hikmet Hajiyev, nazvao je Mukučjanine postupke "provokativnim" i neprihvatljivim navodeći da "armenska strana namjerno spada na ovakve mjere kako bi podsticali i promovirali nelegalne tvorevine u okupiranim azerbejdžanim teritorijama".
Rezultat danskog žirija
Dana 15. maja 2016. danski tabloid BT ukazao je da je članica danskog žirija, Hilda Heick, u finalu pogrešno dostavila svoju rang listu. Svoju omiljenu pjesmu rangirala je na 26. mjesto, a pjesmu koja joj se najmanje svidjela rangirala je na 1. mjesto. Da su se uračunali tačni bodovi, bodovi danskog žirija bili bi drugačiji: Ujedinjeno Kraljevstvo i Ukrajina ne bi dobili nijedan bod od danskog žirija. Iako se ukupni rezultat ne bi promijenio, razlika u bodovima između drugoplasirane Australije i prvoplasirane Ukrajine smanjila bi se sa 23 na svega 9 bodova.
Peticija za poništenje rezultata
Dana 15. maja 2016. pokrenuta je peticija na stranici Change.org u kojoj se od EBU-a i organizatora takmičenja tražilo da ponište rezultate finale jer se pobjednica plasirala na 2. mjesto po rezultatima žirija i publike. EBU je kasnije odgovorio da su žiriji s profesionalcima iz muzičke industrije i publika odabrali Jamalu za pobjednicu takmičenja. Dodali su da će Ukrajina ostati pobjednica bez obzira na stav podnosioca peticije.
Ostale nagrade
Nagrada "Marcel Bezençon", anketa OGAE-a i nagrada "Barbara Dex" nagrade su koje se, pored glavnog trofeja, dodjeljuju učesnicima Eurosonga 2016.
Nagrada "Marcel Bezençon"
Ovu nagradu, kojom se nastojalo dati počast najboljim pjesmama u finalu, prvi put su primili učesnici Eurosonga 2002. u Tallinnu (Estonija). Osnovali su je Christer Björkman (švedski predstavnik na Eurosongu 1992. i trenutni šef švedske delegacije) i Richard Herrey (član švedske pop-grupe Herreys i pobjednik Eurosonga 1984), dok se nagrada dobila ovaj naziv po svom tvorcu, Marcelu Bezençonu. Nagrada je podijeljena u tri kategorije: medijsku nagradu, umjetničku nagradu i kompozitorsku nagradu. Pobjednici su proglašeni nedugo nakon finala.
OGAE
Međunarodnu organizaciju Organisation Générale des Amateurs de l'Eurovision (poznatiju po skraćenici OGAE) osnovao je Jari-Pekka Koikkalainen 1984. u Savonlinni (Finska). Organizaciju čini mreža od preko 40 klubova obožavatelja Eurosonga širom Evrope pa i šire. Nevladina je, nepolitička i neprofitna organizacija. Godišnja je tradicija da se obavi anketa svih klubova, koja obožavateljima omogućava da glasaju za svoje omiljene pjesme. Počela je 4. aprila 2016, a završila se 2. maja 2016. Ispod su prikazani rezultati.
Nagrada "Barbara Dex"
Ovo je humoristična nagrada koju svake godine počev od 1997. dodjeljuje veb-sajt House of Eurovision. Nagrađuje se najgore obučeni izvođač. Ime je dobila po belgijskoj umjetnici Barbari Dex, koja se na Eurosongu 1993. pojavila u haljini koju je sama dizajnirala.
Međunarodni prijenosi i glasanje
Izviješteno da je takmičenje pratilo 204 miliona gledalaca širom svijeta, čime je oboren rekord prošlogodišnjeg takmičenja za 5 miliona gledalaca.
Svjetski kup u alpskom skijanju 1974/1975.
Svjetski kup u alpskom skijanju 1974/1975. je bila osma sezona Svjetskog kupa u alpskom skijanju održana u organizaciji Međunarodne skijaške federacije (FIS). Niz takmičenja u disciplinama spust, slalom i veleslalom započeo je u Francuskoj 5. decembra 1974. a završio 23. marta 1975. u Italiji. Pobjednik u muškoj konkurenciji bio je po četvri put nakon sezone 1970/71, sezone 1971/72. i sezone 1972/73. Italijan Gustav Thöni, a u ženskoj po peti put, nakon sezone 1970/71, 1971/72, 1972/73. i 1973/74. Austrijanka Annemarie Pröll.
Ukupno
Za bodovanje u ukupnom plasmanu, u ovoj su sezoni utrke bile podijeljene na tri perioda: Od prvih šest utrka vrijednovana su četiri najbolja rezultata, od slijedećih deset (utrke sa rednim brojem 7-16) šest najboljih se bodovalo za ukupni plasman, te od zadnjih pet utka, vrijednovano je tri najbolja rezultata.
Kombinacija
Za natjecanja u kombinaciji (spust i slalom) su bodovane tri utrke, ali su vrijednovane samo za ukupan plasman.
Eurosong 2016.
Prijenos na međunarodnom znakovnom jeziku
Dana 22. aprila 2016. SVT je objavio da će gluhonijemim osobama omogućiti prijenos sve tri večeri na međunarodnom znakovnom jeziku. Producent sve tri večeri bila je Julia Kankkonen. Nastupe svih učesnika prevelo je 10, dok je dijalog voditelja prevelo 3 osobe. Ispod se nalazi spisak svih prevodioca.
Svjetski kup u alpskom skijanju 1974/1975.
Ukupno
Za bodovanje u ukupnom plasmanu, u ovoj su sezoni utrke bile podijeljene na dva perioda: Od prvih 14 utrka vrijednovana su sedam najbolja rezultata, od slijedećih dvanaest (utrke sa rednim brojem 15-27) šest najboljih se bodovalo za ukupni plasman.
Eurosong 2016.
Prijenos na međunarodnom znakovnom jeziku
Sve tri večeri na međunarodnom znakovnom jeziku bile su dostupne na internetu, dok su ih sljedeće zemlje prenosile na televiziji:
Svjetski kup u alpskom skijanju 1974/1975.
Spust
U ovoj sezoni bodovani su pet najboljih rezultata.
Nikola Dobrečić
Rođen je u Bartuli u Knjaževini Crnoj Gori, koja se u to vrijeme nalazila u Osmanskom carstvu.
Od 1890. u Rimu pohađa Gradski koledž, uspješno ga završava i doktorira bogoslovlje zatim i filozofiju. Svećenik postaje u bazilici svetog Ivana lateranskog 1898. Šimun Milinović je bio njegov prethodnik na mjestu barskih nadbiskupa, ali smrću Milinovića Dobrećič je postavljen 1912. za novog nadbiskupa. Sagradio je crkvu svetog Nikole u Baru i nadbiskupsku zgradu. Umire u Zagrebu 1955. godine. Brat mu je bio Filip Dobrečić.
Glas Crnogorca je objavio u novembru 1913. godine telegram nadbiskupa Nikole Dobrečića, povodom proslave stogodišnjice rođenja Njegoša. U njemu piše: ''Na današnji dan, kada čitavo Srpstvo ushićeno slavi stogodišnjicu velikog pjesnika Petra II, čiji duh sa visine gordog i ponositog Lovćena leti nad svim srpskim zemljama, kličem: Slava neumrlom Vladici, Gospodaru nepredobitne Crne Gore. Arcibiskup.''
Dražen Vrh–del
Dražen Vrh–del je naseljeno mjesto u sastavu općine Sveta Ana, regija Podravska, Slovenija.
Historija
Do teritorijalne reorganizacije u Sloveniji nalazio se u sastavu stare općine Lenart.
Stanovništvo
Na popisu stanovništva 2011. godine, Dražen Vrh–del je imao 161 stanovnika.
Tadeusz Mazowiecki
mini|Tadeusz Mazowiecki (1989) mini|Tadeusz Mazowiecki (2007) mini|Bista Tadeusza Mazowieckog u [[Sarajevo|Sarajevu]] mini|Park Mazowieckog, [[Poznań]]
Biografija
1946. godine završio je srednju školu u Płocku, nakon čega je upisao pravo na Univerzitetu u Varšavi, ali ga nikada nije diplomirao.
Angažman u vrijeme Narodne Republike Poljske
U periodu od 1948. do 1955. Tadeusz Mazowiecki bio je aktivan u udruženju „Pax“. U periodu od 1950. do 1952. bio je zamjenik glavnog urednika dnevnika „Słowo Powszechne“ (bosanski: Univerzalna Riječ), a od 1953. do 1955. godine bio je glavni urednik časopisa „Wrocławski Tygodnik Katolików“ (bosanski: Vroclavski Katolički Nedjeljnik). U to vrijeme Mazowiecki je naznačio da se u javnom životu pojavio kao sekularni katolik u ime hrišćanske odgovornosti u politici.
Nakon što je 1955. napustio „Pax“ 1955. uspostavio je kontakt sa zajednicom „Tygodnik Powszechny“ (bosanski: Univerzalna Sedmica) i ​​klubom „Krzywe Koło“ (bosanski: Krivi krug). Godine 1957. bio je jedan od osnivača Varšavskog kluba katoličke inteligencije. Bio je glavni urednik mjesečnika „Więź“ (bosanski: Veza) od prvog broja objavljenog 1958. godine. Predstavljao je ljevičarske stavove i tražio dijalog sa nekatoličkim intelektualcima neovisnim od vlasti. Godine 1964. Centralni komitet Poljske ujedinjene radničke stranke (poljski: Komitet Centralny Polskiej Zjednoczonej Partii Robotniczej, PZPR) negativno je ocijenio njegov urednički angažman sa prijedlogom da bude smijenjen sa mjesta glavnog urednika časopisa.
Period 1961.–1980.
Od 1975. do 1981. bio je potpredsjednik varšavskog KIK-a. Početkom 1976. godine potpisao je pismo društva „Znak“ protiv promjena Ustava Narodne Republike Poljske. Iste godine dao je intervju za dnevnik „Frankfurter Allgemeine Zeitung“, u kojem je pozvao poljske vlasti na demokratizaciju.
Period 1980.–1989.
Na poziv Lecha Wałęse, 24. avgusta 1980. godine, predvodio je komitet stručnjaka u sklopu Prezidijuma među-kompanijskog štrajkačkog odbora gdanjskog brodogradilišta i podržavao je pregovore sa vlastima Narodne Republike Poljske. Nakon štrajka bio je glavni savjetnik Wałęse i nezavisnog samoupravnog sindikata „Solidarność“ (bosanski: solidarnost). U januaru 1981. godine postao je glavni urednik sedmičnika „Tygodnik Solidarność“, odgovoran za njegovu organizaciju. Prvo izdanje ovog časopisa objavljeno je 3. aprila 1981. godine.
Nakon uvođenja ratnog stanja, Tadeusz Mazowiecki interniran je 13. decembra 1981. U početku su strani mediji izvještavali o njegovoj smrti. Oslobođen je 23. decembra 1982. godine kao jedan od posljednjih interniranih. Tokom 80-ih bio je jedan od najbližih savjetnika Lecha Wałęse. Od 1984. do 1987. ponovo je bio član odbora KIK-a.
Od januara do decembra 1987. godine privremeno je boravio u inostranstvu. U tom periodu održao je niz predavanja u Belgiji, Francuskoj, Njemačkoj, Italiji i Austriji, ali i mnogo razgovora sa političarima i sindikalnim aktivistima iz zapadne Evrope, te na taj način podržao težnju usmjerenu ka legalizaciji pokreta „Solidarność“. Godine 1988. bio je savjetnik štrajkačima na brodogradilištu u Gdańsku. Nakon toga, 1989. godine, kao pristalica preuzimanja vlasti od PZPR-a putem pregovora, aktivno je učestvovao u plenarnim razgovorima tzv. okruglog stol, ali i u dodatnim sastancima u Magdalenci. Bio je jedan od glavnih autora sporazuma na osnovu kojih su 4. juna 1989. održani djelomično slobodni izbori. Međutim, sam je odbio da se kandiduje, nakon čega je ponovo postao glavni urednik sedmičnika „Tygodnik Solidarność“.
Vlada Tadeusza Mazowieckog
U 1989. godini Tadeusz Mazowiecki prihvatio je prijedlog Lecha Wałęse da postane premijer. Tada je izgovorio poznate riječi: mogu biti dobar ili loš premijer, ali neću pristati da budem naslikani premijer. Sejm Poljske Narodne Republike 10. mandata (tzv. Ugovorni Sejm) imenovao ga je 24. avgusta na funkciju premijera – 378 poslanika glasalo je za, 4 su bila protiv, a 41 suzdržan. Istog dana, Sejm Narodne Republike Poljske imenovao je njegovu vladu.
Vlada Tadeusza Mazowieckog uspjela je u kratkom periodu realizovati niz osnovnih reformi. Politički sistem je u potpunosti promijenjen, uveden je veliki spektar građanskih sloboda, kao i višestranački sistem, promijenjeni su grb i ime države (iz Narodne Republike Poljske u Republiku Poljsku). 29. decembra 1989. godine sprovedena je značajna promjena ustava, prema kojoj je, između ostalog, uklonjena preambula, dodan novi sadržaj poglavlja o političkom i ekonomskom sistemu, ojačan položaj sindikata i uveden jedinstven koncept vlasništva.
U parlamentarnim izlaganjima, Tadeusz Mazowiecki govorio je o „debeloj liniji“, koja značila odvajanje nove vlade od perioda Narodne Republike Poljske, a posebno od zločina i zloupotrebe te moći. Kritičari Mazowieckog koristili su ovaj izraz koji se odnosi na „debelu liniju“ kako bi opisali toleranciju vlade prema nekažnjivosti komunističkih aktivista i njima podređenih službenika tajnih službi. U vladi Tadeusza Mazowieckog, odsjeke pod upravom Ministarstva unutrašnjih poslova i Ministarstva nacionalne odbrane u početku su nadzirali komunistički aktivisti.
Jedan od glavnih uzroka pada njegove vlade bio je sukob sa Lechom Wałęsom (tzv. rat na vrhu), koji je rastao od proljeća 1990. godine Ovaj sukob naveo je Mazowieckog da se kandiduje protiv Wałęse na predsjedničkim izborima 1990.godine. Poznati slogan njegove predsjedničke kampanje „snaga smirenja“ (siła spokoju) vremenom se počeo pozitivno koristiti za generalno opisivanje njegovih političkih aktivnosti. Sam slogan posuđen je iz kampanje Françoisa Mitterranda iz 1981. godine („La force tranquille“). U konačnici, Mazowiecki je ipak izgubio ove izbore ne ulazeći u drugi krug (dobio je 18,08% glasova, odnosno 2.973.364 glasa).
Gubitak na predsjedničkim izborima već u prvom krugu Mazowiecki je okarakterisao kao izglasavanje nepovjerenja od strane društva. Kao rezultat toga, dao je ostavku i 4. januara 1991. godine prestao je biti premijer.
Dalji angažman u Trećoj republici Poljskoj
Još 2. decembra 1990. godine Mazowiecki je postao predsjedavajući novoosnovane stranke Unia Demokratyczna (UD), koju su formirali njegovi izborni odbori. Na prvim potpuno demokratskim izborima za Sejm 1991. godine, UD je dobio najveću podršku u zemlji među svim izbornim odborima. Tadeusz Mazowiecki je tada osvojio 63.962 glasa, čime je dobio mjesto poslanika. UD koju je vodio, u početku je bila opoziciona stranka, ali je od 1992. godine ko-kreirao vladu Hanne Suchocke.
Na izborima 1993. Tadeusz Mazowiecki ponovo je izabran u Sejm. Njegova stranka je u tom momentu bila u opoziciji. 1994. godine Demokratska unija ujedinila se sa Liberalno-demokratskim kongresom, te na taj način stvorila stranku Unia Wolności, gdje je Mazowiecki također preuzeo mjesto predsjedavajućeg. Godinu dana kasnije na toj funkciji ga je zamijenio Leszek Balcerowicz, a on je postao počasni predsjedavajući. Bio je autor preambule za ustav Republike Poljske iz 1997.
Na izborima 1997. godine treći put zaredom dobio je poslaničko mjesto. Bio je član Odbora za vanjske poslove i predsjednik Odbora za evropske integracije. 2001. godine kandidovao se ponovo, ali bez uspjeha. Tada Unija slobode nije dosegla izborni prag.
2005. godine ponovo se bezuspješno kandidovao za Sejm ispred Demokratske stranke – demokraci.pl. Kratko poslije toga povukao se iz partijskih aktivnosti. Od 2010. do svoje smrti bio je savjetnik tadašnjeg predsjednika Bronisława Komorowskog za nacionalnu i međunarodnu politiku.
Specijalni izaslanik UN-a u BiH
Tadeusz Mazowiecki izabran je za specijalnog izaslanika i izvještitelja Ujedinjenih nacija u BiH u turbulentnom ratnom periodu od 1992. do 1995. godine čiji su kasniji izvještaji i govori o situaciji u Bosni bili konstantni alarm međunarodnoj zajednici o situaciji na Balkanu. Mazowiecki je u BiH došao sedmicu dana nakon što je preuzeo funkciju specijalnog izaslanika. Već nakon deset dana pripremio je prvi izvještaj u kom je preko UN-ove komisije za ljudska prava upozorio javnost na masovna kršenja ljudskih prava od strane svih strana u sukobu, kao i na brojne smrtne slučajeve, te da jedinice UN-a na terenu nisu u stanju da efikasno odbrane ugroženo stanovništvo i ne mogu zaustaviti kršenje ljudskih prava. Naredni izvještaji Tadeusza Mazowieckog predstavljali su opštu situaciju u Bosni, Hrvatskoj i Srbiji, sa posebnim naglaskom na uništavanje vjerskih predmeta, silovanje kao metod etničkog čišćenja i humanitarnu krizu. Ulagao je ogromnu energiju u borbu za stvaranje koncepta tzv. „sigurnosnih zona” (područja za koja je garantovano da će biti sigurna, gdje će ljudi biti osigurani hranom i osnovnim lijekovima) koji je predstavio je Odboru za ljudska prava 1992. godine. Samo osam mjeseci kasnije, u maju 1993. godine, uspostavljene su sigurnosne zone u Sarajevu, Tuzli, Bihaću, Srebrenici, Žepi i Goraždu. Nažalost, kao što je Mazowiecki i istakao, u naredne tri godine ta područja nisu pružala dovoljnu zaštitu stanovništva od vojnih napada, niti su mogla spriječiti blokadu humanitarne pomoći.
Godine 1993. u jednom od svojih izvještaja predstavio je i ideju za Međunarodni krivični sud za bivšu Jugoslaviju (ICTY), te je kao rezultat ovih izvještaja, ali i pritiska međunarodnog ženskog pokreta, Vijeće Sigurnosti UN-a, u svojim rezolucijama 808/1993 i 827/1993 odlučilo je da osnuje ICTY koji je za cilj imao pružanje doprinosa obnavljanju i održavanju međunarodnog mira i sigurnosti kroz administraciju pravde. Iste godine, Tadeusz Mazowiecki preporučio je UN Komisiji za ljudska prava da: „sve žrtve silovanja, bez obzira da li su izbjeglice ili ne, trebaju da imaju pristup neophodnoj medicinskoj i psihološkoj brizi. Takva pomoć treba da bude pružena u okviru programa rehabilitacije žena i djece traumatizirane ratom”.
Ostavka Mazowieckog, uprkos zahtjevima i insistiranju generalnog sekretara UN-a, prvenstveno zbog činjenice da su UN dopustile da padnu zaštićene zone Srebrenica i Žepa, ali i ogormna tragedija ljudi na području Balkana, bila je njegovo posljednje zvono poznato cijelom svijetu. Svoju odluku detaljno je obrazložio u svom dramatičnom pismu iz Ženeve 1995. godine u kom je predstavio realnu situaciju nemilosrdnog kršenja ljudskih prava u BiH, ali i oštro osudio nedostatak efikasne reakcije i pomoći od strane međunarodne, ali prije svega evropske zajednice: Tadeusz Mazowiecki je istinski volio BiH i ljude u njoj. Svoju ljubav pokazivao je moralnim, nesebičnim doprinosom u borbi za očuvanje mira i istine na način koji nije uobičajen među političarima i diplomatama. O njegovom moralu, velikom srcu i istrajnosti koji su ga vodili kroz najmračnije trenutke rata pričaće generacije. Bio je ne samo veliki prijatelj svih naroda Bosne i Hercegovine, ali kako je i sam govorio, glas slabih i nemoćnih onda kad ih niko nije želio slušati, zbog čega će mu zauvijek biti zahvalne porodice žrtava balkanskih ratova devedesetih. Lični prevodilac tokom njegove misije je bio Slavko Šantić.
Smrt i sahrana
Tadeusz Mazowiecki umro je rano ujutro 28. oktobra 2013. godine u Varšavi. Sahrana je bila državnog karaktera, a tog dana u cijeloj zemlji proglašena je nacionalna žalost.
Odlikovanja i dekoracije
Mazowiecki je proglašen za počasnog građanina Sarajeva (2002), Varšavi (2009) , Poznanja (2009). Počasni doktor nauka Univerziteta u Tuzli postao je 2007. godine.
IC 3435
IC 3435 (također poznat kao MCG 3-32-53, PGC 41338 i UGC 7650) je spiralna galaksija i nalazi se u sazviježđu Berenikina kosa. Prvo otkriće je napravio Royal Harwood Frost 7. maja 1904. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Frankovci
Frankovci su naseljeno mjesto u sastavu općine Ormož, regija Podravska, Slovenija.
Historija
Do teritorijalne reorganizacije u Sloveniji nalazili su se u sastavu stare općine Ormož.
Stanovništvo
Na popisu stanovništva 2011. godine, Frankovci su imali 181 stanovnika.
Svjetsko prvenstvo u biatlonu 2019 – 4 × 7,5 km
Utrka u muškoj štafeti na Svjetskom prvenstvu u biatlonu 2019, održala se se 16. marta 2019. u švedskom gradu Östersundu.
Rezultati
Početak utrke je bio u 16:30 po lokalnom vremenu (CET).
Napomene
<references group="N"/> <references group="lower-alpha"/>
Hrasno (Busovača)
Hrasno je naseljeno mjesto u općini Busovača, Bosna i Hercegovina.
Dražen Vrh
Slovenija:
ALS2CR8
Protein hromosomske regije kandidatskog gena 8 poznat i kao  faktor kalcij-odgovora (CaRF) jest protein koji je kod ljudi   kodiran genom  ALS2CR8 sa  hromosoma 2.
Funkcija
Nokautirani gen Carf (Als2cr8) kod miševa dovodi do deficita povezanih s učenjem. Štaviše, pokazalo se da Carf funkcioniše kao transkripcijski faktor koji regulira ekspresiju BDNF.
ACTG1
Gama-aktin je protein koji je kod ljudi kodiran genom ACTG1. Gama-aktin je široko eksprimiran u ćelijskim citoskeletima mnogih tkiva; u ćelijama prugastih mišića odraslih. gama-aktin je lokaliziran na Z-disk i kostamerne strukture, koje su odgovorne za transdukciju i prenos sile u mišićnim ćelijama. Mutacije u ACTG1 povezane su sa nesindromnim gubitkom sluha i Baraitser-Winterovim sindromom, kao i podložnošću adolescentnih pacijenata toksičnosti vinkristina.
Hlavče Njive
Hlavče Njive su naseljeno mjesto u sastavu općine Gorenja vas–Poljane, regija Gorenjska, Slovenija.
ACTG1
Struktura
Aminokiselimska selvenca
Dužina polipeptidnog lanca je 375  aminokiselina, a molekulska težina 41.793 Da.
Hlavče Njive
Stanovništvo
Na popisu stanovništva 2011. godine, Hlavče Njive su imale 69 stanovnika.
ACTG1
Struktura
C: Cistein D: Asparaginska kiselina E: Glutaminska kiselina F: Fenilalanin G: Glicin H: Histidin I: Izoleucin K: Lizin L: Leucin M: Metionin N: Asparagin P: Prolin Q: Glutamin R: Arginin S: Serin T: Treonin V: Valin W: Triptofan Y: Tirozin
Aktini su visoko konzervirani proteini koji sudjeluju u različitim tipovima pokretljivosti ćelija i održavanju citoskeleta. U kičmenjaka identificirane su tri glavne grupe aktintinskih izoformi, alfa, beta i gama.
Alfa aktini nalaze se u mišićnim tkivima i glavni su sastojak kontraktilnog aparata sarkomera. Beta i gama aktini koegzistiraju u većini tipova ćelija kao komponente citoskeleta i kao posrednici unutrašnje ćelijske pokretljivosti. Aktin gama 1, kodiran ovim genom, nalazi se u u citoplazmi mišićnih ćelija i u mišićnim ćelijama na kostamernim strukturama ili u poprečnim tačkama adhezije ćelijsa–ćelija koje idu okomito na dugu os miocita.